Държавен вестник, бр. 3, 2016 г., стр. 106

СТР.  106	
Д Ъ Р Ж А В Е Н  В Е С Т Н И К 	
БРОЙ  3
При задействане на чл. 5 от Вашингтонския 
договор и действия на територията на други 
страни – членки на НАТО, въоръжените сили 
осигуряват сухопътни, военноморски и воен-
новъздушни сили от комплекта, предварително 
определен и договорен в рамките на процеса на 
отбранително планиране на НАТО. Основният 
компонент от този комплект е механизирана бри-
гада от среден тип от Сухопътните войски (СВ). 
По тази мисия въоръжените сили осъщест-
вяват: наблюдение, контрол и защита на въз-
душно-космическото пространство в рамките 
на интегрираната система за противовъздушна 
и противоракетна отбрана на НАТО; наблю-
дение и защита на морските пространства; 
поддържане в готовност на системата за ранно 
предупреждение и управление; поддържане на 
необходимите национални способности в състо-
яние за функциониране в съюзната система за 
колективна отбрана.
– По мисия „Подкрепа на международния мир 
и сигурност“ – въоръжените сили поддържат 
готовност за участие в многонационални съюз-
нически и коалиционни операции в отговор на 
кризи. В количествени параметри този принос се 
изразява в участие в продължителни операции 
с ротация едновременно с един усилен батальон 
(бойна група) или повече на брой малки подразде-
ления и средства от видовете въоръжени сили, но 
в рамките на ресурсния еквивалент на нивото на 
амбиция (средно около 1000 души). 
Военноморските сили (ВМС) участват с 
декларираните сили в рамките на ресурсния 
еквивалент за участие на една фрегата за период 
до шест месеца в рамките на една година.
Военновъздушните сили (ВВС) участват с 
транспортна авиация без ротация за период 
до шест месеца в рамките на една година и с 
необходимия за това личен състав. За участие 
в операциите се осигуряват и необходимите 
логистични и други елементи.
– По мисия „Принос към националната сигур-
ност в мирно време“ – въоръжените сили освен 
задачите по контрол на въздушното пространство 
и корабоплаването подпомагат действията на дру-
гите национални институции, като предоставят 
налични подготвени формирования в рамките 
на съществуващите способности съгласно раз-
работените планове.
Въоръжените сили създават, подготвят и под-
държат в готовност за действия формирования 
за овладяване и/или преодоляване на послед-
ствия от бедствия по типове, състав, техника и 
имущества за оказване помощ на населението 
съгласно плановете за провеждане на спасителни 
и неотложни аварийно-възстановителни работи.
Определените структури от въоръжените 
сили поддържат готовност за действие извън те-
риторията на областта, в която са дислоцирани, 
както и в друг район или зона в зависимост от 
обстановката.
Военномедицинската академия и подчинените 
є болнични бази поддържат Военномедицински 
отряд за бързо реагиране (ВМОБР), който е в 
състояние да оказва квалифицирана и основни 
видове специализирана медицинска помощ.
Служба „Военна полиция“ изпълнява зада-
чи по осигуряване дейността на въоръжените 
сили, свързани със: ограничаване достъпа на 
лица, неучастващи в спасителните операции 
до пострадалите райони и обекти, наблюдение 
и събиране на информация за установяване на 
реалните граници на поражение, изпълнение на 
охранителни мероприятия в районите и обек-
тите, пострадали от бедствие, изпълнение на 
регулировъчни функции на пътното движение 
в пострадалите райони, ескортиране на коло-
ни от специализирани транспортни средства, 
участващи в аварийно-спасителните работи, и 
контрол при превозването и разпределението на 
хранителни продукти за пострадалото население.
Създадени са условия за предоставяне на 
налични инфраструктурни обекти и леглова база 
за настаняване на хора, останали без подслон 
при кризисни ситуации.
Силите и средствата от въоръжените сили 
се привличат за изпълнение на задачи по тази 
мисия съгласно разработените планове.
Нивото на амбиция по всяка мисия се осно-
вава на конкретни съюзнически отговорности и 
на изпълнението на други национални задачи, 
свързани със сигурността на страната.
9. Минимални изисквания към отбранител­
ните способности, произтичащи от задачите на 
въоръжените сили. 
Минималните изисквания към способностите 
са сили и средства, които гарантират успешното 
изпълнение на задачите по всяка мисия. Те са 
дефинирани на базата на десет планиращи сце-
нария, илюстриращи възможните ситуации за 
използване на въоръжените сили, и на разрабо-
тените концепции и профили към планиращите 
сценарии. 
II. Структура на въоръжените сили.
1. Функционална структура на въоръжените 
сили. 
Въоръжените сили на Република България 
изграждат единен комплект от сили и способно-
сти, необходими за осигуряване на националната 
отбрана и за участие в колективната система 
за сигурност на НАТО, Общата политика за 
сигурност и отбрана на ЕС и други международ-
ни договорености при стриктно съобразяване с 
ресурсните възможности на страната.
В съответствие с мисиите и задачите, поети-
те политически ангажименти и структурата на 
силите на НАТО (МС-317/1) въоръжените сили в 
рамките на единния комплект във функционал-
но отношение изграждат Сили за развръщане и 
Сили за отбрана.
· „Сили за развръщане“ са военни формирова-
ния от въоръжените сили с висока мобилност, с 
висока и по-ниска степен на готовност, способни 
да участват в операции на НАТО на територията 
на алианса или извън нея по смисъла на член 5 
от Вашингтонския договор, както и в операции 
в отговор на кризи. 
Силите за развръщане включват в състава 
си формированията, декларирани за целите на 
колективната отбрана, в съответствие с поетите 
задължения и отговорности.